
	Comisia pentru buget, finanţe şi bănci
	
	Bucureşti,        

Nr. 22/496/07.10.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  privind aprobarea Ordonanţei de urgenţă a Guvernului nr.98/2009 pentru ratificarea Acordului de împrumut (Primul împrumut pentru politici de dezvoltare) între România şi Banca Internaţională pentru Reconstrucţie şi Dezvoltare, semnat la Bucureşti la 1 septembrie 2009 ,  cu care comisia noastră a fost sesizată în fond cu adresa Biroului Permanent nr.PL.x 444 din  23 septembrie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/496/07.10.2009


RAPORT

asupra proiectului de Lege privind aprobarea Ordonanţei de urgenţă a Guvernului nr.98/2009 pentru ratificarea Acordului de împrumut (Primul împrumut pentru politici de dezvoltare) între România şi Banca Internaţională pentru Reconstrucţie şi Dezvoltare, semnat la Bucureşti la 1 septembrie 2009
Cu adresa nr. PLx 444 din 23 septembrie 2009, Biroul Permanent conform art.95  şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege  privind aprobarea Ordonanţei de urgenţă a Guvernului nr.98/2009 pentru ratificarea Acordului de împrumut (Primul împrumut pentru politici de dezvoltare) între România şi Banca Internaţională pentru Reconstrucţie şi Dezvoltare, semnat la Bucureşti la 1 septembrie 2009.

Proiectul are ca obiect ratificarea Acordului de împrumut între România şi Banca Internaţională pentru Reconstrucţie şi Dezvoltare referitor la primul împrumut pentru politici de dezvoltare, în valoare de 300 milioane euro, semnat la Bucureşti, la 1 septembrie 2009.
Urgenţa ratificării este dată de necesitatea identificării de urgenţă  şi asigurării surselor de finanţare a deficitului bugetului de stat şi, respectiv, de faptul că împrumutul, în sumă de 300 milioane euro, este disponibil până cel târziu pe data de 31 decembrie 2009 şi că, prelungirea formalităţilor de intrare în vigoare, ar afecta semnificativ planul de finanţare a deficitului bugetar, ceea ce ar determina creşterea necesarului de finanţat de pe piaţa internă cu costuri majorate..
La întocmirea raportului s-au avut în vedere avizele favorabile ale Comisiei pentru politică externă şi Consiliului Legislativ.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Senatului .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 33 deputaţi, din totalul de 33 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat la Ministerul Finanţelor Publice
Raportul comisiei a fost adoptat cu majoritate de voturi. 

In urma dezbaterii proiectului de Lege  privind aprobarea Ordonanţei de urgenţă a Guvernului nr.98/2009 pentru ratificarea Acordului de împrumut (Primul împrumut pentru politici de dezvoltare) între România şi Banca Internaţională pentru Reconstrucţie şi Dezvoltare, semnat la Bucureşti la 1 septembrie 2009, comisia propune spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana

